MEDICAID WORKS

**የእውነታ ሉህ**

***MEDICAID WORKS*** በቨርጂንያ ሜዲኬይድ ፕሮግራም (Virginia Medicaid Program) የአካል ጉዳት ላለባቸውና በሥራ ላይ ላሉ፣ ወይም መሥራት ለሚፈልጉ ግለሰቦች የቀረበ የሥራ ድጎማ ዕድል ነው። ***MEDICAID WORKS*** የሜዲኬይድ ዕቅድ አማራጭ ሲሆን የአካል ጉዳት ያለባቸው ሰዎች፣ በሜዲኬይድ በተለምዶ ከሚፈቀደው የበለጠ ገቢ ማግኘት እንዲችሉ እና የበለጠ ቁጠባ ማድረግ እንዲችሉ የሚያስችል ፕሮግራም ነው።

ይህ በፈቃደኝነት ላይ የተመሰረተ ሰራተኞች እስከ $75,000 የደመወዝ ገቢ እንዲያገኙ እና እስከ $46,340 (ከጃንዋሪ 1, 2023 ጀምሮ ተፈጻሚ የሚሆን) የሚደርሰውን ገቢያቸውን እንዲቆጥቡ የሚፈቅድ አማራጭ ነው፡፡

***MEDICAID WORKS*** ለነባር እና አዲስ፣ አይነ ስውር ወይም የአካል ጉዳት ያለባቸውና ጠቅላላ ተቆጣሪ ገቢያቸው ከ$1677 በወር ያልበለጠ ለሆነና እንዲሁም ያላገቡ ከሆኑ ከ$2,000 (ባለትዳር ከሆኑ ከ$3,000) ያልበለጠ ሃብት ላላቸው የሜዲኬይድ ተሳታፊዎች የቀረበ ነው፡፡

ለዚህ የሥራ ድጎማ የብቁነት መስፈርቶችን የሚያሟሉ የአካል ጉዳት ያለባቸው ግለሰቦች፣ የሚከተሉትን ካሟሉ በ***MEDICAID WORKS***  ውስጥ መሳተፍ ይችላሉ፦

* የ***MEDICAID WORKS* ስምምነትን** መሙላት፤
* በሥራ ላይ ያሉ መሆን ወይም ከቀጣሪ የተሰጠ፣ ሥራ መቼ እንደሚጀምሩ የሚያስረዳ ሰነድ፤
* ዕድሜው ቢያንስ 16 ዓመት የሆነው እና ከ65 ዓመት በታች የሆነ፤
* የደመወዝ ገቢን ለማስቀመጥ፣ እንደ አስፈላጊነቱ አገልግሎት ላይ ሊውል የሚችል "የሥራ ድጎማ" (WIN) ሂሳብ በባንክ ወይም በሌላ የፋይናንስ ተቋም ውስጥ መክፈት (መደበኛ የቼኪንግ ወይም የቁጠባ ሂሳብ)፣ እንዲሁም ለሜዲኬይድ ብቁ ሆኖ ለመቆየት የፋይናንስ ሃብቶችን በሥርዓት ሰድሮ ማቆየት እና
* አስፈላጊ ከሆነ የፕሪምየም ክፍያ ማስገባት፡፡

ለ ***MEDICAID WORKS*** ለማመልከት፣ እባክዎ በሚኖሩበት ከተማ ወይም ካውንቲ የሚገኘውን የአካባቢ የማኅበራዊ አገልግሎት መምሪያ ያነጋግሩ።

በቨርጂንያ የሕክምና እገዛ አገልግሎቶች መምሪያ የተዘጋጀ፤ የተከለሰው በፌብሯሪ 24, 2022